[bookmark: _Hlk169781180]Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08,  61/11,04/18,  112/19,17/25) u postupku provedbe Natječaja za zapošljavanje službu višeg stručnog suradnika za financije i proračun -  jedan (1) izvršitelj objavljen u Narodnim novinama br. 119/25  Povjerenstvo za provedbu natječaja ovim putem daje slijedeća
	
             PRAVILA I POSTUPAK PRETHODNE PROVJERE ZNANJA I     
       SPOSOBNOSTI KANDIDATA/KANDIDATKINJA ZA PRIJEM U SLUŽBU

I. PROVJERA ZNANJA
Za  kandidate prijavljene na natječaj koji ispunjavaju formalne uvjete natječaja provest će se testiranje i intervju radi prethodne provjere znanja i sposobnosti.
Smatra se da je kandidat koji nije pristupio prethodnoj provjeri znanja povukao prijavu za natječaj. Ne postoji mogućnost naknadnog pisanog testiranja, bez obzira na razloge koji kandidate eventualno priječe da testiranju pristupe u naznačeno  vrijeme.
Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz svakog dijela provjere znanja ostvarili najmanje 50% (5 bodova) na testiranju. S kandidatima koji uspješno polože testove provest će se intervjui (razgovori). Intervju se boduje na način kao i pisano testiranje, tj. Svakom kandidatu dodjeljuje se određeni broj bodova od 1 do 10.

II. PRAVNI I DRUGI IZVORI ZA PRIPREMANJE KANDIDATA ZA TESTIRANJE
								
1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19,144/20), 
2. Statut Općine Nova Kapela ( (“Službeni vjesnik Brodsko-posavske županije“ broj 04/14 i „Službene novine Općine Nova Kapela“ broj 28/18, 32/18, 2/20 i 4/21)
3. Zakon o proračunu („Narodne novine“, broj 144/21)
4. Pravilnik o proračunskom računovodstvu i Računskom planu („Narodne novine“, broj 158/23),
5. Pravilnik o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23)
6. Zakon o financiranju jedinica lokalne i područne (regionalne) samouprave (Narodne novine 127/17, 138/20, 151/22, 114/23)







III. PRAVILA TESTIRANJA

-Po dolasku na provjeru znanja,od kandidata će biti zatraženo predočenje odgovarajuće identifikacijske isprave radi utvrđivanja identiteta.
-Po utvrđivanju identiteta i svojstva kandidata, kandidatima će biti podijeljena pitanja
-Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama,koristiti mobitel ili druga komunikacijska sredstva
- napuštati prostoriji u kojoj se provjera odvija
- razgovarati s ostalim kandidatima niti na bilo koji drugi način remeti koncentraciju kandidata
Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.


IV. MJESTO I VRIJEME ODRŽAVANJA TESTIRANJA

Popis kandidata koji ispunjavaju formalne uvjete natječaja (koji mogu pristupiti testiranju) bit će objavljen na oglasnoj ploči u zgradi Općine Nova Kapela, Trg kralja Tomislava 9, Nova Kapela i na web stranici www.novakapela.hr.
Pisano testiranje će se održati u prostorijama Općine Nova Kapela, Trg kralja Tomislava 9, Nova Kapela dana 2.listopada 2025. u 9,00 sati .
Postupak testiranja provodi Povjerenstvo za provedbu natječaja.
KLASA:112-01/25-01/05
URBROJ:2178/20-02/01-25-11
Nova Kapela, 24.09.2025.
			
